সাতসকালে ফের রাজ্যে ইডির হানা

হাওড়া: সাতসকালে ফের হাওড়ায় শুরু হয়েছে ইডির অভিযান। রেশন দুর্নীতি মামলায় ফের কেন্দ্রীয় তদন্তকারী সংস্থা অভিযানে নেমেছেন। শহরের ৩ জায়গায় সকাল থেকেই শুরু হয়েছে তল্লাশি। জানা যাচ্ছে, যে ৩ জায়গায় তল্লাশি চলছে তার মধ্যে দু’জন পরিবহণ সংস্থার মালিক রয়েছেন। অপর একজন দায়িত্বে রয়েছেন সরকার স্বীকৃত এক সমিতির পরিচালনায়।

জানা যাচ্ছে, এই সমবয় সমিতি থেকে কৃষকরা সরাসরি ধান কেনেন। কিন্তু সেখানেই বড়সড় গোলযোগ হয়েছে বলে মনে করা হচ্ছে ইডির তরফ থেকে।

আরও পড়ুন: কাঁকরতলার থানার ওসিকে ক্লোজ বীরভূম জেলা পুলিশ সুপারের

জানা যাচ্ছে, কাগজে কলমে সমবায় সমিতির তরফ থেকে ভুয়ো চাষীদের থেকে ধান কেনার নামে কোটি কোটি টাকা আত্মসাৎ করার অভিযোগ উঠছে। যা তল্লাশি করে ইতিমধ্যেই জানতে পেরেছে ইডির আধিকারিকরা। আর সেই অভিযোগের প্রেক্ষিতেই সাতসকালে শুরু হয়েছে ইডির অভিযান।

উল্লেখ্য, রেশন দুর্নীতি মামলায় গ্রেফতার করা হয়েছিল জ্যোতিপ্রিয় মল্লিককে। তবে বিগত কয়েক মাস আগেই রেশন দুর্নীতি মামলায় জেল থেকে জামিন পান তিনি। কিন্তু তারপর থেকেই রাজ্যজুড়ে রেশন দুর্নীতি মামলা নিয়ে সক্রিয় হয় ইডি। আর এবার সেই ঘটনার তদন্তে সকাল থেকে কেন্দ্রীয় তদন্তকারী সংস্থাকে সক্রিয় হতে দেখা গেল।

দেখুন অন্য খবর